Domenico Pozzoni

Domenico Pozzoni, P.I.M.E. (født 22. desember 1861 i Paderno d'Adda ved Milano i Kongedømmet Sardinia; død 20. februar 1924 i Hongkong) var en italiensk katolsk ordensgeistlig og misjonær som var titulærbiskop og apostolisk vikar av det apostoliske vikariat Hongkong.

Liv og virke

Prest
Han studerte ved ved Det lombardiske seminar for ytremisjonene (som senere ble Det pavelige institutt for ytremisjonene), og den 10. juli 1882 avla han løfter idette misjonsinstituttet.

Prest
Han ble presteviet den 1. mars 1885, og ankom Hongkong i 1885. Tidlig i 1886 ble han tildelt innlandsdistriktene, med Sai Kung som sentrum, først for å hjelpe og deretter for å etterfølge Louis Marie Piazzoli, P.I.M.E. da sistnevnte ble tilbakekalt til byen i 1892. Ettersom han slik ble tildelt et stort område, måtte han reise nesten kontinuerlig innenfor distriktene Po On, Kwei Hsin (senere Waiyeung) og Hoi Fung. 

I mai 1904 ble han innkalt til byen for å hjelpe msgr. Piazzoli, som var alvorlig syk, og å følge ham tilbake til Italia. 

Etter sistnevntes død vendte Pozzoni tilbake til Hongkong i januar 1905.

Apostolisk vikar av Hongkong, titulærbiskop
Den 12. juli 1905 ble han utnevnt til apostolisk vikar av Hongkong. Han ble bispeviet den 1. oktober 1905 av biskop Giovanni Menicatti, P.I.M.E., apostolisk vikar av nordlige Honan; medkonsekrerende var biskop Isidoro Clemente Gutiérrez, O.P., apostolisk vikar av Amoy, og biskop Jean-Marie Mérel, M.E.P., prefekt av Kouangtong.

Som biskop tok han seg av flokken sin med flid, og avla flere pastoralbesøk selv til de fjerneste delene av vikariatet, i tillegg til å fremme åndelig liv blant de urbane katolske menigheter og foreningene der. Han spilte en viktig rolle i etableringen av Hong Kong University i 1912 og ledet kirken tett gjennom de vanskelige årene med første verdenskrig.

Etter et siste pastoralbesøk i Saikung-distriktet i desember 1923, fikk Pozzoni et hjerteinfarkt, hvis ettervirkninger resulterte i at han døde i Hongkong den 20. februar året etter. Begravelsen hans varen høytidelig demonstrasjon av respekt og hengivenhet for ham fra hele kolonien Hongkong.

Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Giovanni Francesco Albani  (1720-1803) *1760
 Pave Pius VI (1717-1799) *1775
 Kardinal Carlo Bellisomi (1736-1808) *1775
 Biskop Marcelino José Da Silva (1749-1830) *1790
 Biskop Roque José Carpegna Díaz, (1760-1845) *1803
 Biskop François-Alexis Rameaux (1802-1845) *1840
 Biskop Bernard-Vincent Laribe (1802-1850) *1845
 Biskop Jean-Henri Baldus (1811-1869) *1845
 Biskop Louis-Gabriel Delaplace (1820-1884) *1852
 Biskop François-Ferdinand Tagliabue (1822-1890) *1870
 Biskop Jean-Baptiste-Hippolyte Sarthou (1840-1899) *1885
 Biskop Jules Bruguière (Brughiero) (1851-1906) *1891
 Biskop Pierre-Marie-Alphonse Favier (1837-1905) *1898
 Biskop Stanislas-François Jarlin (1856-1933) *1900
 Biskop Giovanni Menicatti, P.I.M.E. (1866-1943) *1903
 Biskop Domenico Pozzoni, P.I.M.E. (1861-1924) *1905

Litteratur
 The Rock, Bishop Pozzoni Memorial Number (Mar 1924).
 Ferdinando Germani: Domenico Pozzoni, Vescovo-Vicario Ap. Di Hong Kong (1991).
 Ferdinando Germani: Monns. Domenico Pozzoni vescovo titolare de Tavia terzo vicario apostolico di Hong Kong 1861-1924

Referanser

Personer fra provinsen Lecco
Ikkekinesiske katolske biskoper i Kina
Italienske katolske biskoper
Katolske misjonærer
Misjonærer i Kina
Italienske misjonærer
Italienske medlemmer av katolske ordener
Medlemmer av Det pavelige ytremisjonsselskap
Linjen Rebiba